**আসমা বিনতে মারওয়া** (আরবি: عصماء بنت مروان "মারওয়ার কন্যা 'আসমা'") ছিলেন একজন আরবীয় মহিলা উপজাতি যিনি ৭ম শতাব্দীতে আরবের মদিনায় বসবাস করতেন। বিনতে মারওয়া মদিনার লোকদেরকে তাদের নিজেদেরকে বাদ দিয়ে সমাজপ্রধানের আনুগত্যের প্রতি উপহাস করার জন্য পরিচিত ছিলেন।

ইসলামি উৎস
----------

### পরিবার ও মৃত্যু

আসমা বিনতে মারওয়া এবং তাঁর মৃত্যুর গল্প ইবনে ইসহাক ও ইবনে সা'দ উভয়ের রচনায় দেখা যায়। বিবরণী অনুসারে, তার পরিবার মদিনায় মুহাম্মদ এবং তাঁর অনুসারীদেরকে অবাঞ্ছিত আন্তঃসম্পর্ককারী হিসাবে দেখেছিল। ৬২৪ সালে বদরের যুদ্ধে মক্কায় কুরাইশদের বিরুদ্ধে মুসলিমদের বিজয়ের পরে মুহাম্মদের বেশিরভাগ বিরোধী নিহত হয়েছিল। কারণ হিসাবে বলা হয়েছে, তিনি এমন কবিতা রচনা করেছিলেন যাতে প্রকাশ্যে স্থানীয় উপজাতিদের সমালোচনা করেছিল যারা ইসলাম গ্রহণ করেছিল এবং মুহাম্মদের সাথে মিত্র হয়ে তাঁর মৃত্যুর ডাক দিয়েছিল। তাঁর কবিতাগুলিতে তিনি মদিনার অধিবাসীদেরকে তাদের অনাত্মীয় ব্যক্তি মোহাম্মদকে প্রধান হিসেবে মানার জন্য উপহাস করেছিলেন।

ইবনে ইসহাক উল্লেখ করেছেন যে, মুহাম্মাদের বিরুদ্ধে বিদ্রোহ করার জন্য মদিনার অধিবাসী আবু আফাককে হত্যা করার পরেও বিনতে মারওয়ান বিদ্বেষ প্রকাশ করেছিলেন। কবিতায় তিনি বলেছিলেন: "তোমরা কি তোমাদের প্রধানদের হত্যার পরেও (মুহাম্মদ)এর কাছ থেকে মঙ্গল কামনা করো" এবং জিজ্ঞাসা করেছিলেন: "এমন কোন দাম্ভিক লোক নেই যে তাকে আশ্চর্যজনক আক্রমণ করবে/ এবং যারা তার কাছ থেকে কিছু আশা করে তাদের প্রত্যাশা কেটে দেয়?" কবিতাটি শুনে মুহাম্মদ বিনতে মারওয়ার মৃত্যুর আহ্বান জানিয়ে বললেন, "কে আমাকে মারওয়ানের মেয়ে থেকে মুক্তি দেবে?" আসমা বিনতে মারওয়ানের স্বামী বনু খাত্মা স্বগোত্রীয় এক অন্ধ ব্যক্তি উমাইর বিন আদিয় আল-খাতমি জানিয়েছিলেন যে তিনি তা করবেন।
রাতের অন্ধকারে উমাইর মারওয়ার ঘরে ঢুকে পড়েন যেখানে তিনি তার পাঁচ সন্তানের সাথে ঘুমন্ত অবস্থায় ছিলেন এবং তাঁর শিশু সন্তানটি তাঁর বুকে ছিল। উমাইর তার স্তন থেকে শিশুটিকে সরিয়ে আসমাকে হত্যা করে। **কিন্তু আসমা বিনত মারওয়ানের হত্যা সম্পর্কিত যে বর্ণনাটি মিথ্যাবাদীরা ছড়িয়ে থাকে, সেটি একটি মাওযু (জাল / বানোয়াট) বিবরণ।** এটি বর্ণনা করেছেন আল ক্বাদা’ঈ তাঁর *মুসনাদ শিহাবে* (৮৫৬), আল খতিব তাঁর *তারিখে* (১৩/৯৯), ইবন আসাকির তাঁর *তারিখে* (৫১/২৪৪) এবং ইবন উমার আল হারবি তাঁর *ফাওয়াইদে* (৫০)। তাঁদের সকলেই এই সূত্র থেকে বর্ণনা করেছেনঃ

মুহাম্মাদ ইবন হাজ্জাজ আল লাখমী আবু ইব্রাহিম আল ওয়াসিতি যিনি মুজালিদ ইবন সাঈদ থেকে যিনি আশ শাবি থেকে যিনি ইবন আব্বাস(রা.) থেকে বর্ণনা করেছেন; তিনি বলেছেনঃ

  

*বনু খাতামাহ এর এক মহিলা নবী(ﷺ)-কে তীব্র ব্যাঙ্গ করে কবিতা লিখেছিল। এ সংবাদ নবী(ﷺ) এর নিকট পৌঁছালে এটি তাঁকে কষ্ট দিলো। তিনি বললেন, "আমার পক্ষ থেকে কে তার ব্যাপারটি দেখবে?" ঐ মহিলার গোত্রের একজন লোক বলে উঠলো, "আমি, হে আল্লাহর রাসুল!" মহিলাটি খেজুর বিক্রী করতো। সুতরাং সে তার কাছে গেল এবং জিজ্ঞেস করলো, "তোমার কাছে কোনো খেজুর আছে?" মহিলা বললোঃ "হ্যাঁ।" সে তাকে কিছু খেজুর দেখালো। সে বললোঃ "আমি এর চেয়ে আরো ভালো কিছু চাচ্ছিলাম।" অতঃপর সে তাকে (আরো খেজুর দেখানোর জন্য) ভেতরে গেলো।* *সে-ও তার পিছু পিছু ভেতরে ঢুকলো। সে ডানে-বামে তাঁকাতে লাগলো কিন্তু একটা ছোট টেবিল ছাড়া কিছু দেখতে পেলো না। এরপর সে মহিলাটির মাথায় আঘাত করতে শুরু করলো, যতক্ষন পর্যন্ত না সে মরে যায়। এরপর সে নবী(ﷺ) নিকট গেলো এবং বললো, "হে আল্লাহর রাসুল, আমি আপনার জন্য তার ব্যাপারটি হেস্ত-নেস্ত করেছি।" নবী(ﷺ) বললেন, "এ ব্যাপারে ২টি ছাগলও শিং দিয়ে গুঁতোগুতি করবে না!" [অর্থাৎ কাজটি এমনরূপে বৈধ যা নিয়ে কেউ তর্ক করতে পারে না।]*

*মহিলাটি ছিল আসমা বিনত মারওয়ান।*

  

এই ঘটনাটি একটি বাতিল সনদে বর্ণিত হয়েছে। এই তথ্যের বিবরণ মাওযু (জাল)। এটি বর্ণনা করেছে মুহাম্মাদ ইবন হাজ্জাজ যার ব্যাপারে ইমাম বুখারী(র.) বলেছেন, *"সে মুনকারুল হাদিস (অর্থাৎ তার বর্ণিত হাদিস পরিত্যাজ্য)"*। ইবন মাঈন(র.) বলেছেন, *"সে একজন মিথ্যাবাদী এবং নরাধম।"* দারাকুতনী(র.) বলেছেন, *"সে একজন মিথ্যাবাদী।"* অন্যত্র বলেছেন, *"সে সিকাহ (নির্ভরযোগ্য) নয়।"*

[*মিযানুল ই’তিদাল* ৩/৫০৯]

  

ইবন ‘আদি বলেছেন, *"একজন মহিলা রাসুলুল্লাহ(ﷺ)-কে ব্যাঙ্গ করতো বলে হাদিসটি জাল করেছে মুহাম্মাদ ইবন হাজ্জাজ। যে (জাল) বিবরণ অনুযায়ী - ঐ মহিলার হত্যাকাণ্ডের পর তিনি [নবী(ﷺ)] বলেছিলেন, "এ ব্যাপারে ২টি ছাগলও শিং দিয়ে গুঁতোগুতি করবে না!" [অর্থাৎ কাজটি এমনরূপে বৈধ যা নিয়ে কেউ তর্ক করতে পারে না।] "*

[*আল মাওযুআত* - ইবনুল জাওযী(র.),  ৩/১৮]

  

এই হাদিসের ব্যাপারে শায়খ আলবানী(র.) আদ-দ্বইফাহ (৬০১৩) তে বলেছেন, *"এটি বানোয়াট"।*

এই ঘটনাটি ওয়াকিদি *আল মাগাযী*তে (পৃষ্ঠা ১৭৩) বর্ণনা করেছেন। তার বরাতে আল ক্বাদাঈ (৮৫৮) বর্ণনা করেছেন, 

  

*"আব্দুল্লাহ ইবন হারিস তার বাবার সূত্রে আমাকে বলেছেন, আসমা বিনত মারওয়ান ছিল বনু উমাইয়াহ ইবন যায়েদ গোত্রের এবং তার স্বামী ছিল ইয়াজিদ ইবন যায়েদ ইবন হিসন আল খাতমী। সে নবী(ﷺ)-কে কষ্ট (গালাগাল) দিতো, ইসলামের সমালোচনা করতো এবং মানুষজনকে নবী(ﷺ) এর বিরুদ্ধে উসকে দিতো। সে যা যা বলতো এই সংবাদ যখন উমাইর ইবন ‘আদি ইবন খারাশাহ ইবন উমাইয়াহ আল খাতমীর নিকট পৌঁছালো, তিনি বললেনঃ "হে আল্লাহ, আমি আপনার নিকট শপথ করছি যদি আপনি আমাকে নিরাপদে মদীনায় রাসুলুল্লাহ(ﷺ) এর কাছে পৌঁছে দেন, তাহলে আমি ওকে (আসমা) হত্যা করবো।" কারণ রাসুলুল্লাহ(ﷺ) সে সময়ে বদরে অবস্থান করছিলেন। রাসুলুল্লাহ(ﷺ) বদর থেকে ফিরে আসার পর উমাইর ইবন ‘আদি এক মধ্যরাতে ঐ মহিলার নিকট গেলেন এবং তার ঘরে ঢুকলেন। সে সময়ে তার আশপাশে কয়েকটি বাচ্চা ঘুমাচ্ছিলো যার মধ্যে একটি দুধের শিশু ছিল যেটি তখনও দুধ খাচ্ছিলো। তিনি তাকে হাত দিয়ে ধরলেন এবং শিশুটিকে দুধ খাওয়া অবস্থায় পেলেন। তিনি শিশুটিকে এক পাশে সরিয়ে দিলেন এবং তার তলোয়ার ঐ মহিলার বুকের ভেতর ঢুকিয়ে দি্লেন যতক্ষন না সেটি তার পিঠ দিয়ে বেরিয়ে আসে। এরপর তিনি চলে গেলেন এবং মদীনায় নবী(ﷺ) এর সাথে ফজরের সলাত আদায় করলেন। নবী(ﷺ) সলাত শেষ করে উমাইরের দিকে তাঁকালেন এবং জিজ্ঞেস করলেন, "তুমি কি বিনত মারওয়ানকে হত্যা করেছো?" তিনি বললেন, "হ্যাঁ। আমার পিতা আপনার জন্য উৎসর্গ হোক হে আল্লাহর রাসুল!" উমাইর ভয় পাচ্ছি্লেন যে নবী(ﷺ) হয়তো তার ঐ হত্যাকে অনুমোদন করবেন না। তিনি জিজ্ঞেস করলেন, "এ জন্য আমার কি কোনো গুনাহ হয়েছে হে আল্লাহর রাসুল?" তিনি বললেন, "এ ব্যাপারে ২টি ছাগলও শিং দিয়ে গুঁতোগুতি করবে না!" [অর্থাৎ কাজটি এমনরূপে বৈধ যা নিয়ে কেউ তর্ক করতে পারে না।] আর এই প্রথম আমি (উমাইর) নবী(ﷺ) এর মুখে এই বাক্য শুনলাম। উমাইর বলেন, আশপাশে যারা ছিলেন তাঁদের দিকে নবী(ﷺ) ঘুরলেন এবং বললেন, "তোমরা যদি এমন কাউকে দেখতে চাও যে আল্লাহ ও তাঁর রাসুলকে সাহায্য করেছে তাহলে উমাইর ইবন ‘আদি-কে দেখো।"  "*

[বর্ণনা সমাপ্ত]

এটি একটি তালিফ (অকেজো) ইসনাদ। ইমাম আহমাদ(র.) ওয়াকিদির ব্যাপারে বলেছেন, যার পুরো নাম ছিল মুহাম্মাদ ইবন উমার ইবন ওয়াকিদি – *"সে একজন মিথ্যাবাদী, সে হাদিস পরিবর্তন করে।"* ইবন মাঈন(র.) বলেছেন, *"সে (ওয়াকিদি) বিশ্বস্ত* *নয়।"* অন্যত্র তিনি বলেছেন, *"তার বর্ণিত হাদিস লিপিবিদ্ধ করা যাবে না।"* ইমাম বুখারী(র.) এবং আবু হাতিম(র.) বলেছেন, *"সে মাতরুক (পরিত্যাক্ত)"।* আবু হাতিম(র.) এবং নাসাঈ(র.) বলেছেন, *"সে হাদিস জাল করে।"* ইবন ‘আদি(র.) বলেছেন, *"তার বর্ণিত হাদিস অদ্ভুত এবং সমস্যাপূর্ণ।"* ইবন মাদিনি(র.) বলেছেন, *"ওয়াকিদি হাদিস জাল করে।"*

[*মিযানুল ই’তিদাল* ৩/৬৬৩]

  

ইমাম নাসাঈ(র.) বলেছেন, *"যেসব মিথ্যাবাদী হাদিস জাল করার জন্য পরিচিত, তারা চার জনঃ মদীনায় ইব্রাহিম ইবন আবি ইয়াহইয়া, বাগদাদে ওয়াকিদি, খোরাসানে মুক্বাতিল এবং শামে মুহাম্মাদ ইবন সাঈদ।"*

[*তাহযিব আত তাহযিব* ৯/১৬৩ থেকে বর্ণনা সমাপ্ত]

তথ্যসূত্র
---------

1. 1 2  The Life of Muhammad. A translation of Ishaq's "Sirat Rasul Allah", pgs. 675–676, A. Guillaume, Oxford University Press, 1955
2. ↑  Ruthven, Malise (২০০৬)। *Islam in the world*। Oxford University। পৃষ্ঠা 52। আইএসবিএন 978-0-19-530503-6।